
Johtamisen ja talouden tiedekunta


Tutkimussuunnitelman runko 

Otsikko, joka kuvaa väitöskirja-aihettasi ja tutkimusongelmaa 
Nimi: 
Päivämäärä: 
Tavoiteltu tutkinto ja oppiaine: 
 
1. Johdanto 
Miten tutkimusaiheesi sijoittuu kauppatieteiden, hallintotieteiden tai politiikan tutkimuksen kenttään? Mikä on tutkimusalueesi? Tutkimuksen tausta ja perustelut: yhteiskunnallinen ja teoreettinen haaste ja relevanssi. Miten tutkimus liittyy omaan taustaasi tai osaamiseesi? Esittele alustavat tutkimuskysymykset. 
max. 1 sivu 

 2. Väitöskirjan aihe 
Lyhyt kirjallisuuskatsaus aiheesta: mitä jo tiedetään, mitä ei tiedetä ja miksi aihe on oleellinen. Käytä aiempaa tutkimusta ja kirjallisuutta lähteinä argumenttiesi tueksi ja valottaaksesi tutkimusaiheesi relevanssia. Jaa teksti loogisiin alalukuihin käyttämällä toisen tason otsikointia. 
max. 3 sivua 

3. Tutkimusasetelma ja -menetelmät 
Kuvaa alustavasti tutkimusstrategiaasi, tutkimusaineistoa ja tutkimusmenetelmiä. Pohdi miten tutkimusstrategia ja aineisto ovat linjassa tutkimuskohteen ja tutkimuskysymysten kanssa. Kerro myös tässä kohdassa, haluaisitko tehdä artikkeliväitöskirjan vai monografian. Jos valitset artikkeliväitöskirjan, kirjoita myös artikkelien alustavasta sisällöstä ja miten artikkelien osakokonaisuudet liittyvät väitöskirjan kokonaisuuteen. 
max. 1 sivu 

4. Tutkimusympäristö 
Miksi Tampereen yliopiston johtamisen ja talouden tiedekunta on juuri sinulle ja sinun tutkimuksellesi hyvä paikka suorittaa jatko-opintoja? 
Miten ehdottamasi tutkimus linkittyy johtamisen ja talouden tiedekunnassa ja/tai tutkimusohjelman piirissä tehtävään muuhun tutkimukseen? Entä miten tutkimuksesi liittyy mahdollisten ohjaajiesi aikaisempaan ja nykyiseen tutkimukseen?  
noin ½ sivua 

5. Aikataulu 
Karkea aikataulu tutkimukselle esimerkiksi puolivuositasolla. 
Ota huomioon opiskelijastatuksesi: teetkö tutkimusta pää- vai sivutoimisesti. Sovita tutkimussuunnitelma myös opintosuunnitelmaasi. 

Päätoiminen: tavoitteena suorittaa tohtorin tutkinto 4 vuodessa. 
Aikatauluta ainakin: valmistelut, kirjallisuushaku ja -analyysi, aineiston keruu, aineiston analyysi, käsikirjoituksen valmistelu, artikkeliväitöskirjan kohdalla artikkelien kirjoittamis- ja julkaisuaikataulu, väitöskirjan tarkastukset ja korjaukset, väitöskirjan viimeistely ja väitösprosessi (6-12 kk). Huomioi kunkin tehtävän todelliset vaatimukset. Visualisoi aikataulusi esim. taulukkoa tai janakaaviota käyttäen. 
Jos olet sivutoiminen jatko-opiskelija, suunnittele myös opintovapaasi palkkatyöstäsi. Tarvitset sitä etenkin aineiston analyysissä ja käsikirjoituksen valmistelu- ja viimeistelyvaiheissa. Ole realistinen ja huomioi todelliset resurssisi tutkimuksen tekemiseen. 
noin ½ sivua 

6. Rahoitus 
Karkea arvio, kuinka suunnittelet selviäväsi tehdessäsi tohtoriopintoja. Miten aiot rahoittaa jatko-opintosi? Oletko tutustunut eri säätiöiden rahoitusmahdollisuuksiin ja niihin liittyviin ehtoihin? Mitä muita rahoitusmahdollisuuksia olet miettinyt?
Katso: https://www.tuni.fi/fi/tule-opiskelemaan/koulutustarjonta/tohtoriohjelmat 
Oletko käynyt mahdollisen ohjaajasi kanssa keskusteluja rahoituksesta? 
Sivutoimisten opiskelijoiden tulisi suunnitelmissaan varata tarpeeksi aikaa viikoittain ja jatkuvasti opintoihin ja tutkimukseen. Lisäksi heidän olisi suositeltavaa olla ainakin kaksi kertaa pidemmällä tutkimusvapaalla aineiston analyysia tai käsikirjoituksen viimeistelyä varten. 
noin ½ sivua 

Lähdeluettelo 
Suunnitelmassa käytetyt lähteet.

